open-index/open-wikipedia-markdown huggingface dataset:
Μάφιν

δεξιά|μικρογραφία|200x200εσ|Ένα μάφιν.
Το **μάφιν** είναι ένα ατομικού μεγέθους ψημένο ψωμάκι γρήγορης εκτέλεσης.

Τα μάφιν στις Ηνωμένες Πολιτείες είναι παρόμοια με τα καπ κέικ σε μέγεθος και στη μέθοδο παρασκευής. Η κύρια διαφορά είναι ότι τα καπ κέικ τείνουν να είναι γλυκά επιδόρπια σαν κέικ με γλάσο ζάχαρης. Τα μάφιν μπορούν να γίνουν είτε αλμυρά (αλεύρι βρώμης, τυρί) είτε γλυκά (βατόμουρο, σοκολάτα ή μπανάνα). Συνήθως τρώγονται για πρωινό μαζί με τον καφέ. Φρεσκοψημένα μάφιν πωλούνται στα αρτοποιεία, στα ζαχαροπλαστεία και σε επιλεγμένες καφετέρειες. 

## Γρήγορα muffins
Τα στιγμιαία μάφινς (που μερικές φορές περιγράφονται στο Ηνωμένο Βασίλειο ως "αμερικάνικα μάφινς") είναι προϊόντα σε σχήμα μάφινς ατομικού μεγέθους με υφή "υγρή, χονδρόκοκκη". Τα μάφιν διατίθενται τόσο σε μη ζαχαρούχες εκδόσεις, όπως τα μάφινς με καλαμποκάλευρο και τυρί, όσο και σε γλυκές εκδόσεις, όπως τα μάφινς με γεύση βατόμουρο, σοκολάτα, λεμόνι ή μπανάνα. Τα ζαχαρούχα μάφινς κυμαίνονται από ελαφρώς ζαχαρούχα μάφινς μέχρι προϊόντα που είναι "πιο πλούσια σε λίπος και ζάχαρη από πολλά κέικ". Μοιάζουν με τα μαφίνια ως προς το μέγεθος και τον τρόπο παρασκευής, με κύρια διαφορά ότι τα μάφιν είναι γενικά γλυκά που χρησιμοποιούν υγρό μείγμα κέικ και συχνά καλύπτονται με ζάχαρη άχνη (αμερικανικό γλάσο). Στερεές τροφές όπως μούρα, σταγόνες σοκολάτας ή ξηροί καρποί μπορούν να πασπαλιστούν στο μείγμα του μάφιν. Τα φρεσκοψημένα μάφινς πωλούνται σε φούρνους και σε ορισμένα fast food εστιατόρια και καφετέριες. Τα εργοστασιακά ψημένα muffins πωλούνται σε παντοπωλεία και μινι-μάρκετ και σερβίρονται σε ορισμένα καφεκοπτεία και καφετέριες.

## Παραπομπές


Κατηγορία:Τρόφιμα μαγειρεμένα στο φούρνο
Ζαχαροπλαστική

Η **ζαχαροπλαστική** είναι μία μορφή τέχνης και συγκεκριμένα η τέχνη των γλυκών. Συνδυάζει δεξιοτεχνία και ποιότητα, καθώς δεν είναι εύκολο από όλους να εξειδικευτούν στον τομέα της ζαχαροπλαστικής. Οι συγκεκριμένες δόσεις και συστατικά είναι αυτά που διαμορφώνουν την ιδιαιτερότητά της. Μπορεί ο οποιοσδήποτε να εξελίξει το ταλέντο του στη ζαχαροπλαστική μέσω σπουδών σε διάφορες σχολές.

Σε γενικές γραμμές, η ζαχαροπλαστική χωρίζεται σε δύο ευρείες κατηγορίες, **αρτοποιήματα **και **ζαχαρώδη**.

Τα αρτοποιήματα ονομάζονται έτσι επειδή παρασκευάζονται από αλεύρι. Πρόκειται για κέικ, κουλουράκια και τέτοιους είδους γλυκά. Στη Μέση Ανατολή και την Ασία, το αλεύρι είναι η βάση πολλών γλυκών.

Στα ζαχαρώδη περιλαμβάνονται γλυκά, καραμέλες, μαρμελάδες, σοκολάτες, τσίχλες και άλλα γλυκίσματα που αποτελούνται κυρίως από ζάχαρη. 

## Γλυκαντικές ουσίες
Γλυκίσματα ονομάζονται λόγω της παρουσίας των γλυκαντικών ουσιών. Αυτές συνήθως είναι τα σάκχαρα, αλλά μπορεί κανείς να αγοράσει γλυκά χωρίς ζάχαρη. Η πιο κοινή γλυκαντική ουσία για το σπίτι είναι η επιτραπέζια ζάχαρη, η οποία χημικώς είναι ένας δισακχαρίτης που περιέχει γλυκόζη και φρουκτόζη. Η υδρόλυση της σακχαρόζης δίνει ένα μείγμα που ονομάζεται ζάχαρη, η οποία είναι γλυκιά και κοινό εμπορικό συστατικό. 

## Αναφορές


## Εξωτερικοί σύνδεσμοι
* 
* 


Κατηγορία:Γλυκά
Αλεξάνδρα του Λουξεμβούργου

Η **Πριγκίπισσα Αλεξάνδρα του Λουξεμβούργου** (Λουξεμβουργιανά: *Alexandra vu Lëtzebuerg*, 16 Φεβρουαρίου 1991 -) είναι το τέταρτο παιδί και η μοναδική κόρη του Μέγα Δούκα Ερρίκου του Λουξεμβούργου.

## Πρώιμα χρόνια
Η *Αλεξάνδρα Ιωσηφίνα Θηρεσία Καρλότα Μαρία Βιλελμίνη* γεννήθηκε στις 16 Φεβρουαρίου 1991 στο Μαιευτήριο *Μεγάλη Δούκισσα Καρλότα* του Λουξεμβούργου. Είναι η μοναδική κόρη του Ερρίκου Μεγάλου Δούκα του Λουξεμβούργου και της Μαρίας Τερέζας Μέστρε ι Μπατίστα. Έχει τρία μεγαλύτερα αδέλφια, τον Γουλιέλμο Διάδοχο Πρίγκιπα του Λουξεμβούργου, τον Πρίγκιπα Φήλικα και τον Πρίγκιπα Λουδοβίκο, και ένα μικρότερο αδελφό, τον Πρίγκιπα Σεβαστιανό.

Στις 23 Μαρτίου 1991 έγινε η βάπτισή της, στο παρεκκλήσιο του ανακτόρου στο Φίσχμπαχ. Ονομάστηκε *Αλεξάνδρα* διότι αυτό άρεσε στους γονείς της, *Ιωσηφίνα* από την γιαγιά της, Πριγκίπισσα Ιωσηφίνα-Καρλότα του Βελγίου (η μητέρα του πατέρα της), *Τερέζα* από την γιαγιά της, Μαρία Τερέζα Μπατίστα ι Φαγιά (η μητέρα της μητέρα της), *Καρλότα* από την προγιαγιά της Καρλότα του Λουξεμβούργου, *Μαρία* από την Παρθένο Μαρία και *Βιλελμίνη*, καθώς είναι παράδοση μεταξύ των μελών της οικογένειας του Μεγάλου Δουκάτου του Λουξεμβούργου. Ανάδοχοί της ήταν ο Μισέλ, 14ος Πρίγκιπας του Λίγνε και η Αρχιδούκισσα Μαρία-Άννα της Αυστρίας. 

Η Πριγκίπισσα Αλεξάνδρα μιλάει Λουξεμβουργιανά, Γερμανικά, Γαλλικά, Αγγλικά, Ισπανικά και Ιταλικά, έχει επίσης ως χόμπι την ρυθμική γυμναστική, το χορό, το τένις, το σκι, το θαλάσσιο σκι και τον αθλητισμό.

Έχει συμμετέχει σε πολλές εκδηλώσεις που αφορούν την οικογένειά της, ενώ το 2013 ήταν παράνυμφος στο γάμο του αδελφού της, Πρίγκιπα Φήλιξ με την Κλαίρη Λαντεμάχερ.

Η Πριγκίπισσα Αλεξάνδρα είναι ανάδοχος (νονά) των ανιψιών της, του Πρίγκιπα Γαβριήλ και της Πριγκίπισσας Αμαλίας του Νάσσαου.

## Οικογένεια
Στις 7 Νοεμβρίου 2022 η Αυλή του Μεγάλου Δουκάτου του Λουξεμβούργου ανακοίνωσε τον αρραβώνα της πριγκίπισσας Αλεξάνδρας με τον Νίκολας Μπαγκόρι. Έγινε ένας πολιτικός γάμος στην πόλη του Λουξεμβούργου στις 22 Απριλίου 2023. Ακολούθησε θρησκευτική τελετή στην εκκλησία Saint Trophyme στο Bormes-les-Mimosas της Γαλλίας στις 29 Απριλίου. Η κόρη τους Βικτωρία γεννήθηκε στο Παρίσι στις 14 Μαΐου 2024.

## Τίτλοι
***16 Φεβρουαρίου 1991 - έως σήμερα**: *Η Βασιλική Υψηλότητα* Πριγκίπισσα Αλεξάνδρα του Λουξεμβούργου, Πριγκίπισσα του Νασσάου, Πριγκίπισσα των Βουρβόνων-Πάρμας

### Τιμητικές διακρίσεις
**Λουξεμβουργιανές**
* : Ιππότης Μεγαλόσταυρου του Τάγματος του Χρυσού Λιονταριού του Οίκου του Νασσάου
* : Ιππότης Μεγαλόσταυρου του Τάγματος του Αδόλφου του Νασσάου

## Πρόγονοι





## Παραπομπές

## Εξωτερικοί σύνδεσμοι
* Official website at Grand-Ducal House of Luxembourg
* Luxembourg Royalty Family Tree

|-

Κατηγορία:Λουξεμβούργιοι ευγενείς
Κατηγορία:Πριγκίπισσες των Βουρβόνων-Πάρμας
Κατηγορία:Πριγκίπισσες του Λουξεμβούργου
Αυγό (ταινία, 2007)

*Το*' Αυγό**' () είναι τουρκική δραματική ταινία του 2007 σε σκηνοθεσία του Σεμίχ Καπλάνογλου. Η ταινία αποτελεί το πρώτο μέρος της *Τριλογίας του Γιουσούφ*, όπως ονομάστηκε από το όνομα του πρωταγωνιστή της σειράς, η οποία περιλαμβάνει *το [[Γάλα (ταινία)|Γάλα]]* και *το [[Μέλι (ταινία)|Μέλι]]. Γ*υρίστηκε και κυκλοφόρησε σε αντίστροφη χρονολογική σειρά. Παρουσιάστηκε στο Δεκαπενθήμερο των Σκηνοθετών του 60ου Φεστιβάλ Κινηματογράφου των Καννών.

## Πλοκή
Ο ποιητής Γιουσούφ μαθαίνει για το θάνατο της μητέρας του Ζεχρά και πάει πίσω στην πατρίδα του. Αδιάφορος, καθώς δεν είχε πάει για χρόνια. Στο σπίτι της μητέρας του, τον περιμένει ένα νεαρό κορίτσι, η ξαδέρφη του Αϊλά. Ο Γιουσούφ δεν γνώριζε την ύπαρξη της Αϊλά, η οποία ζούσε με τη μητέρα του για πέντε χρόνια.

Η Αϊλά μεταφέρει στον Γιουσούφ το τάμα της Ζεχρά να θυσιάσουν ένα αρνί μετά το θάνατό της και λέει στον Γιουσούφ ότι πρέπει να πραγματοποιήσει τις επιθυμίες της μητέρας του. Σταδιακά αυτός υποκύπτει στις αναμνήσεις του σπιτιού, και στους ρυθμούς της πόλης, τους κατοίκους, και τους χώρους που είναι γεμάτοι με φαντάσματα.

Ο Γιουσούφ και η Αϊλά ξεκινάνε για τον τάφο ενός αγίου, μια-δυο ώρες μακριά, για το θρησκευτικό τελετουργικό της θυσίας την οποία η μητέρα του είχε υποσχεθεί. Όταν φτάσανε, το κοπάδι από το οποίο είχαν προγραμματίσει να αγοράσουν το αρνί είχε  πάει στα βουνά για βοσκή. Έτσι αναγκάζονται να περάσουν τη νύχτα σε ένα ξενοδοχείο δίπλα σε μια κοντινή ηφαιστειογενή λίμνη . Μια γαμήλια τελετή που πραγματοποιείται στο ξενοδοχείο φέρνει τον Γιουσούφ και την Αϊλά πιο κοντά.

## Ηθοποιοί
* Νεζάτ Ισλέρ ως Γιουσούφ
* Σαντέτ Ακσό ως Αϊλά
* Ουφούκ Μπαϊρακτάρ ως Χαλούκ
* Τουλίν Οζέν η γυναίκα στο βιβλιοπωλείο
* Γκουλτσίν Σαντιρτσίογλου ως Γκιούλ
* Κάαν Καραμπακάκ ως χωριατόπαιδο
* Σέμρα Καπλάνογλου ως Ζεχρά

## Βραβεία
* 2007  Διεθνές Φεστιβάλ Ταινιών Valdivia - Καλύτερη Σκηνοθεσία, Καλύτερη Ηθοποιός
* 2007 Φεστιβάλ Ταινιών Sarajevo  - Καλύτερη Ηθοποιός, η Καρδιά του Σεράγεβο: Καλύτερη Ηθοποιός
* 2007 Φεστιβάλ Ταινιών Antalya Golden Orange  - Καλύτερη ταινία, Καλύτερο Σενάριο, Καλύτερη Κατεύθυνση Κάμερας, Καλύτερη σκηνοθεσία, Καλύτερο Σχέδιο Κοστουμιών, Behlül Dal Digitürk Κριτές- Ειδικό Βραβείο Νέων Ταλέντων, NETPAC Βραβείο της κριτικής επιτροπής για την Καλύτερη ταινία
* 2007 Παγκόσμιο Φεστιβάλ Κινηματογράφου της Μπανγκόκ - Καλύτερη σκηνοθεσία (Συγκομιδή των Ταλέντων του ανταγωνισμού)
* 2008 Διεθνές Φεστιβάλ Κινηματογράφου Κωνσταντινούπολης Golden Tulip, Radikal "Βραβείο επιλογής του κοινού" 
* 2008 Διεθνές Φεστιβάλ Ταινιών Fajr  - Καλύτερη Σκηνοθεσία

## Ημερομηνίες κυκλοφορίας
* 9 Νοεμβρίου 2007

## Παραπομπές


Κατηγορία:Ταινίες του 2007
Κατηγορία:Τουρκόφωνες ταινίες
Κατηγορία:Τουρκικές ταινίες
Κατηγορία:Τουρκικές δραματικές ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Τουρκία
Γρανίτα

Η **γρανίτα** είναι ένα παγωμένο γλύκισμα το οποίο θυμίζει παγωτό, που έχει ως βάση της το νερό και κάποιες γλυκαντικές ουσίες. Υπάρχουν δύο είδη γρανίτας: εκείνη που πιο επίσης αποκαλείται "παγωτό σορμπέ" και βρίσκεται σε στερεή μορφή, όπως ένα κανονικό παγωτό, και εκείνη που βρίσκεται σε υγρή μορφή και πίνεται με το καλαμάκι. Η τελευταία διαθέτει πολλά μικρά κομμάτια πάγου ούτως ώστε να παραμένει κρύα όσο περνά η ώρα, διατηρώντας ωστόσο τη γεύση της.

Αποτελεί μια πολύ καλή επιλογή για όσους θέλουν να απολαύσουν ένα γλύκισμα σε μια πιο ελαφριά εκδοχή του, αφού έχει ως βάση της τα φρούτα ή κάποια σιρόπια με γεύση φρούτων, τα οποία παγώνουν μέχρι να αποκτήσουν τη σύσταση ενός παγωτού, αλλά με χαμηλότερη περιεκτικότητα σε ζάχαρη και χωρίς προσθήκη γάλατος.

## Γεύσεις και τρόποι παρασκευής
Οι πιο συνηθισμένες γεύσεις γρανίτας είναι αυτές που θυμίζουν φρούτα, με δημοφιλέστερες τις γεύσεις κεράσι, φράουλα, λεμόνι και πορτοκάλι, ενώ κυκλοφορούν πολλές παραλλαγές αυτών με γεύσεις αναψυκτικών, γλυκών ροφημάτων, ακόμη και αλκοολούχων ποτών. Για να φτιάξει κάποιος μια τύπου γρανίτα, αρκεί να τοποθετήσει στην κατάψυξη το αγαπημένο του ρόφημα έως ότου αυτό να παγώσει σε σημείο που να γίνει στερεό, ενώ πολύ δημοφιλείς είναι οι έτοιμες, μακρόστενες συσκευασίες που περιέχουν έτοιμο υγρό εμπλουτισμένο με τις απαραίτητες χρωστικές και μετά από λίγες ώρες στην κατάψυξη αποκτούν την μορφή της γρανίτας. Υπάρχουν, βέβαια, και επαγγελματικές μηχανές που συνήθως συναντάμε σε χώρους εστίασης που πωλούν γρανίτες, τα οποία παγώνουν γρήγορα το έτοιμο και σε μεγάλη ποσότητα υλικό και το διανέμουν σε ποτήρια, για να καταναλωθεί ως παγωμένο ρόφημα.

## Εξωτερικοί σύνδεσμοι
* 
* 

Κατηγορία:Γλυκά
Κατηγορία:Μεσογειακή κουζίνα
Κατηγορία:Ιταλικά επιδόρπια
Αντίπαπας Αδαλβέρτος

Ο αντίπαπας **Αδαλβέρτος** ή Αλβέρτος ή Αλέρικος ήταν Ιταλός καρδινάλιος και επίσκοπος του προαστίου της Σάντα Ρουφίνα, που εξελέγη ποντίφικας στη Ρώμη από τη φιλο-Γερμανική μερίδα.

## Βιογραφία
Ο Ερρίκος Δ΄ της Γερμανίας, με τη Σύνοδο του Μπρίξεν κατά την περίοδο της Έριδας της Περιβολής, προέβαλε τον Κλήμη Γ΄ ως πάπα. Όταν ο Κλήμης Γ΄ απεβίωσε, τον διαδέχθηκε ο Θευδέριχος, που όμως η αντι-Γερμανική μερίδα αιχμαλώτισε και φυλάκισε. Τότε ο Ερρίκος Δ΄ ενθάρρυνε τη φιλο-Γερμανική μερίδα να συγκεντρωθεί στη βασιλική των Αγ. Αποστόλων και να εκλέξει πάπα τον Αλβέρτο σε αντίθεση με τον Πασχάλη Β΄.

"Όταν μαθεύτηκε ότι γινόταν ακόμη μία παρωδία εκλογής πάπα, όλη η πόλη ήταν σε αναταραχή. Το πλήθος έσπευσε στη βασιλική, όπου η συγκέντωση διαλύθηκε βιαστικά. Ο νεοεκλεγείς Αδαλβέρτος πήγε να διαφύγει, αλλά το πλήθος τον συνέλαβε. Ένας ιππέας έδωσε χρήματα για να τον αφήσουν και αφού του αφαίρεσε το *πάλλιο* που μόλις είχε περιβληθεί, τον έβαλε πίσω του στο άλογο και τον οδήγησε στον Πασχάλη Β΄ στο Λατερανό. Ο πάπας τον κράτησε φυλακισμένο σε έναν πύργο και σύντομα τον έστειλε στη μονή του Αγ. Λαυρεντίου στην Αβέρσα, όπου ως μοναχός τελείωσε τις ημέρες του".
## Αναφορές

Κατηγορία:Επίσκοποι του 11ου αιώνα
Κατηγορία:Επίσκοποι του 12ου αιώνα
Αντίπαπας Γρηγόριος Η΄

Ο αντίπαπας **Γρηγόριος Η΄** (απεβ. 1137), που γεννήθηκε **Μωρίς Μπουρντέν** (λατ. Mauritius Burdinus) ήταν ποντίφικας από τις 10 Μαρτίου 1118 ως τις 22 Απριλίου 1121.
## Βιογραφία
Γεννήθηκε στη Λιμουζέν, πόλης της Οσιτανίας (Νότια Γαλλία). Μορφώθηκε στο αβαείο του Κλινύ, στη Λιμόζ και στην Καστίλη, όπου ήταν διάκονος στο Τολέδο. Το 1098/99 οι γνωστοί του στο Κλινύ τον πρότειναν ως επίσκοπο της Κοΐμπρα της Πορτογαλίας. Ταξίδεψε ως προσκυνητής για τέσσερα έτη στους Αγίους Τόπους και όταν επέστρεψε το 1111 έγινε αρχιεπίσκοπος της Μπράγκα της Πορτογαλίας. Εκεί ήταν ένας από τους κύριους υποστηρικτές του Ερρίκου των Καπετιδών κόμη της Πορτογαλίας, όταν αυτός αναδιοργάνωνε την Πορτογαλική Εκκλησία. Τότε η κομητεία της Πορτογαλίας ήταν υποτελής στο βασίλειο της Λεόνης και ο φιλόδοξος Ερρίκος προωθούσε εκκλησιαστική και πολιτική αυτονομία. 

Το 1114 ο Μωρίς Μπουρντέν ενεπλάκη σε διαμάχη με τον Ισπανό πρωτεύοντα (primatus) και παπικό απεσταλμένο (legatus) στην Καστίλη, τον Βερνάρδο του Τολέδο, σε τέτοιο βαθμό που εκλήθη στη Ρώμη και ανεστάλη ως αρχιεπίσκοπος από τον Πασχάλη Β΄. Τελικά βρήκε χάρη στην παπική Αυλή και όταν το 1116 ο Ερρίκος Ε΄ της Γερμανίας εισέβαλε στην Ιταλία -κατά τη διάρκεια της διαμάχης του για τον διορισμό (περιβολή) των κληρικών- ο πάπας τον έστειλε ως πρέσβη στον Ερρίκο Ε΄, ενώ ο ίδιος διέφυγε με την Αυλή νότια, στο Μπενεβέντο. Ο Μωρίς αυτομόλησε στον Ερρίκο Ε΄, που εισήλθε στη Ρώμη και στέφθηκε ως *Άγιος Ρωμαίος Αυτοκράτορας* από τον Μωρίς. Ο πάπας καθαίρεσε και αφόρισε τον Μωρίς.

Το 1118 απεβίωσε ο Πασχάλης Β΄ και τον διαδέχθηκε ο Γελάσιος Β΄. Ο Ερρίκος Ε΄ μετέβη στη Ρώμη, αλλά ο νέος πάπας διέφυγε στη Γαέτα, αρνούμενος να συναντηθεί για να συζητήσει τις Γερμανικές υποθέσεις. Τότε οι φιλο-Γερμανοί καρδινάλιοι ακύρωσαν την εκλογή του Γελάσιου Β΄ και ανακήρυξαν τον Μωρίς πάπα με το όνομα Γρηγόριος Η΄. Ο Γελάσιος Β΄ από την Κάπουα αφόρισε τον Μωρίς και τον Ερρίκο Ε΄, αλλά απεβίωσε το 1119. Εκλέχθηκε επόμενος πάπας ο Κάλλιστος Β΄. H Συμφωνία (Concordat) στη Βορμς του Ερρίκου Ε΄ με τον Κάλλιστο Β΄ προκάλεσε την αλλαγή συμμαχιών του πρώτου: ο Κάλλιστος Β΄ εισήλθε στη Ρώμη και ο Μωρίς διέφυγε στο Σούτρι του Βιτέρμπο το 1121. Στρατεύματα του Κάλλιστου Β΄ περικύκλωσαν την πόλη, ώσπου έπειτα από οκτώ ημέρες οι πολίτες της παρέδωσαν τον αντίπαπα. Μεταφέρθηκε στη Ρώμη και φυλακίστηκε στο αρχαίο Σεπτιζόντιουμ. Μεταφερόταν περιορισμένος από μονή σε μονή, ώσπου απεβίωσε το Λα Κάβα του Σαλέρνο, λίγο μετά τον Αύγουστο του 1137.

## Καρδινάλιοι
Δεν είναι γνωστό αν έχρισε καρδινάλιους. Τον Μάρτιο του 1118 τρεις καρδινάλιοι, που είχαν χρισθεί παλαιότερα από τον Κλήμη Γ΄, ο Ρωμανός, ο Σίνθιος και ο Τεούτζο, έγιναν υποτακτικοί του σχηματίζοντας το δικό του Σύλλογο καρδιναλίων (Conclavium).
## Αναφορές

## Εξωτερικοί σύνδεσμοι
*Cardinals of the Roman Catholic Church : Election of March 8, 1118
*The Catholic Encyclopedia

Γρηγοριος Ε
Κατηγορία:Επίσκοποι του 12ου αιώνα
Κάρα-Κόκτου (Επαρχία Νοοκάτ)

Το **Κάρα-Κόκτου **() είναι χωριό στην Επαρχία Νοοκάτ, στην Περιφέρεια Ος της νοτιοδυτικής Κιργιζίας. Αποτελεί μέρος του Αγροτικού Οκρούγκ Μιρμαχμούτνοφ. Βρίσκεται σε υψόμετρο 1090 μέτρων πάνω από την επιφάνεια της θάλασσας. 

## Παραπομπές
* “Кыргызстан”. Улуттук энциклопедия:4 -том. Башкы ред. Асанов Ү. А., Б.: Мамлекеттик тил жана энциклопедия борбору, 2012. ISBN 978-9967-14-104-9

Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Ος
Αντίπαπας Σιλβέστρος Δ΄

Ο αντίπαπας Σιλβέστρος Δ΄, που γεννήθηκε ως **Ματζινούλφο**, ήταν διεκδικητής πάπας από το 1105 ως το 1111.

## Βιογραφία
Όταν ο αντι-Γερμανός πάπας Πασχάλης Β΄ απουσίασε από τη Ρώμη, μέλη της αριστοκρατίας της πόλης που υποστηριζόταν από τον Ερρίκο Δ΄ της Γερμανίας, εξέλεξαν ποντίφικα τον Ματζινούλφο -πρωθιερέα του Αγ. Αγγέλου στην Πεσκερία της Ρώμης- ως Σιλβέστρο Δ΄.

Χειροτονήθηκε στο ναό της Σάντα Μαρία Ροτόντα (Πάνθεον της Ρώμης) και ενθρονίστηκε στο Λατερανό στις 8 Νοεμβρίου 1105. Όταν ο Πασχάλης Β΄ επέστρεψε την επόμενη ημέρα, ο Σιλβέστρος Δ΄ μετέβη στο Τίβολι και μετά στο Όζιμο, επαρχία της Αγκόνα, κάτω από την προστασία του Γκουαρνιέρο κόμη της Αγκόνα. Στις 11 Απριλίου 1111 ο Πασχάλης Β΄ και ο Ερρίκος Δ΄ κατέληξαν σε συμφωνία για την εκλογή (*περιβολή*) των επισκόπων· ο Ερρίκος Δ΄, που είχε χρησιμοποιήσει τον Σιλβέστρο Δ΄ για να εξασκήσει πίεση στον Πασχάλη Β΄, ζήτησε από τον διεκδικητή πάπα να εγκαταλείψει τις αξιώσεις του και να παραδοθεί στον νόμιμο πάπα. Του επετράπη να ζήσει για το υπόλοιπο της ζωής του στην Αγκόνα, στον προστάτη του Γκουαρνιέρο.

## Αναφορές


Σιλβεστρος Δ
Κατηγορία:Επίσκοποι του 12ου αιώνα
Καμούι Κομπαγιάσι

Ο **Καμούι Κομπαγιάσι** (*小林可夢偉*, 13 Σεπτεμβρίου 1986) είναι Ιάπωνας οδηγός αγώνων.

## Πρώτα χρόνια
Γεννήθηκε στο Αμαγκασάκι. Ο πατέρας του είναι ιδιοκτήτης ενός εστιατορίου σούσι. Ξεκίνησε την καριέρα του στα μηχανοκίνητα σπορ όταν ήταν 9 ετών. Στη Φόρμουλα 1 βρέθηκε απ' το 2007 μέχρι το 2012. 

## Αναλυτικά η σταδιοδρομία του στη Φόρμουλα 1
Στις 16 Νοεμβρίου του 2007 η διοίκηση της ομάδας Toyota F1 ανακοίνωσε πως απ' την επόμενη σεζόν (2008) ο Κομπαγιάσι θα εντασσόταν στο δυναμικό της ομάδας αυτής όπου θα αναλάμβανε καθήκοντα δοκιμαστή κι αναπληρωματικού οδηγού στη θέση του Γάλλου Φρανκ Μοντανί. Το 2009 ο Γερμανός οδηγός της ομάδας Τίμο Γκλοκ τραυματίστηκε στην 3η περίοδο των ελεύθερων δοκιμαστικών του Γκραν Πρι Ιαπωνίας. Η ομάδα έκανε προσπάθειες για να πάρει άδεια απ' τη Fia ώστε στον αγώνα εκείνο να πάρει μέρος στη θέση του ο Κομπαγιάσι όμως αυτό δεν κατέστη εφικτό επειδή ο Πρόεδρος των Αγωνοδικών είπε στον υπεύθυνο της ομάδας πως εφόσον ο Κομπαγιάσι δεν είχε αγωνιστεί καθόλου το Σάββατο δεν μπορούσε να συμμετάσχει στον αγώνα. Συμμετείχε όμως κανονικά στον πρωτελευταίο αγώνα του πρωταθλήματος ο οποίος ήταν το Γκραν Πρι Βραζιλίας καθώς ο Γκλοκ δεν είχε αναρρώσει ακόμα. Στο Γκραν Πρι του Άμπου Ντάμπι το οποίο ήταν ο τελευταίος αγώνας του πρωταθλήματος, ο Γκλοκ πήρε μέρος κανονικά. 

## Παραπομπές


## Εξωτερικοί σύνδεσμοι
* 

Κατηγορία:Ιάπωνες οδηγοί Φόρμουλα 1
Μάιλς Τέλερ

Ο **Μάιλς Αλεξάντερ Τέλερ** (αγγλικά: *Miles Alexander Teller*, 20 Φεβρουαρίου 1987) είναι Αμερικανός ηθοποιός. Γεννημένος στο Ντάουνιγκτάουν της Πενσυλβάνια, φοίτησε στο Tisch School of Arts του Πανεπιστημίου της Ν. Υόρκης. Αργότερα, συμμετείχε σε διάφορες ταινίες μικρού μήκους και τηλεοπτικές ταινίες, προτού κάνει το μεγάλο ντεμπούτο του στην ταινία Απώλεια (αγγλικά: Rabbit Hole, 2010). Είχε υποστηρικτικούς ρόλους στις ταινίες Footloose (2011) και Project X (2012), προτού συλλέξει πληθώρα θετικών σχολίων από κριτικούς για τους πρωταγωνιστικούς του ρόλους στις ταινίες  (2013), χάρη στην οποία κέρδισε το βραβείο του καλύτερου ηθοποιού σε δράμα στο Φεστιβάλ Κινηματογράφου Σάντανς, και Χωρίς Μέτρο (2014)(αγγλικά: Whiplash), για την οποία προτάθηκε για διάφορα βραβεία, μεταξύ των οποίων και για BAFTA Ανερχόμενου Αστεριού.

## Παιδικά και εφηβικά χρόνια
Ο Τέλλερ γεννήθηκε στο Ντάουνιγκταουν της Πενσυλβάνια με γονείς τη Merry, μεσίτριας, και του Michael, μηχανικού πυρηνικής ενέργειας. Έχει δύο μεγαλύτερα αδέρφια, την Έριν και τη Ντάνα.Ο ένας παππούς του έχει ρωσική εβραϊκή καταγωγή, ενώ ο άλλος Αγγλική, Ιρλανδική, Πολωνική και Γαλλική. Στην παιδική του ηλικία έμεινε σε πολλά μέρη, λόγω του επαγγέλματος του πατέρα του. Μεταξύ αυτών ήταν η Πολιτεία της Φλόριντα, της Πενσυλβάνιας και του Ντέλαγουερ. Στο γυμνάσιο έπαιζε σαξόφωνο, ήταν ντράμερ της εκκλησιαστικής μαθητικής χορωδίας και πρόεδρος της υποκριτικής λέσχης. Μπορεί, επίσης, να παίξει πιάνο και κιθάρα, ενώ ήταν μέλος και της ομάδας μπέιζμπολ του σχολείου του, με την ελπίδα να γίνει επαγγελματίας. Αποφοίτησε από το Tisch School of Arts του Πανεπιστημίου της Ν. Υόρκης με Μπάτσελορ στις Καλές Τέχνες.

Το 2007 ενεπλάκη σε αυτοκινητιστικό ατύχημα, καθώς επενέβαινε σε όχημα το οποίο έχασε τον έλεγχο στα 80 μίλια την ώρα και αναποδογύρισε 8 φορές, με αποτέλεσμα ο ίδιος να εκσφενδονιστεί από το παράθυρο. Εξαιτίας του ατυχήματος έχει πολλές διακριτές ουλές στο πρόσωπό του.

## Καριέρα
Προτού κάνει το επαγγελματικό ντεμπούτο του ο Τέλλερ συμμετείχε σε πολλές ταινίες μικρού μήκους, ενώ μετά την αποφοίτησή του πήρε μέρος σε ταινίες όπως Απώλεια (αγγλικά: Rabbit Hole, 2010) και Footloose (2011). 

Το 2013, πρωταγωνίστησε στην ταινία 21 & Over, σε σενάριο και σκηνοθεσία Τ. Λούκας και Σ. Μουρ, όπως επίσης και στην ταινία The Spectacular Now, χάρη στην οποία κέρδισε το βραβείο του καλύτερου ηθοποιού σε δράμα στο Φεστιβάλ Κινηματογράφου Σάντανς.

Το 2014, πρωταγωνίστησε στην ταινία That Awkward Moment, μαζί με τον Ζακ Έφρον και τον Μάικλ Μπ. Τζόρνταν, όπως επίσης και στην ταινία Χωρίς Μέτρο (2014)(αγγλικά: Whiplash), για την ερμηνεία του στην οποία προτάθηκε για διάφορα βραβεία, μεταξύ των οποίων και για BAFTA Ανερχόμενου Αστεριού.

Ο Τέλλερ έγινε ακόμα πιο γνωστός μέσω της συμμετοχής του στην τριλογία ταινιών The Divergent και στην ταινία Fantastic Four του 2015. To 2016, πρωταγωνίστησε, δίπλα στον Τζόνα Χιλ στην επιτυχημένη περιπέτεια War Dogs, καθώς επίσης και στη βιογραφία του μποξέρ Β. Παζ με τίτλο Bleed For This.

## Παραπομπές


Κατηγορία:Αμερικανοί ηθοποιοί κινηματογράφου
Μωμπέζ

Το **Μωμπέζ** (, ,  ή , ) είναι γαλλική κοινότητα στον νομό του Νορ, στη διοικητική περιοχή των Ω-ντε-Φρανς.

Βρίσκεται και στις δύο όχθες του ποταμού Σαμπρ (που εδώ έχει τη μορφή καναλιού), 36 χιλιόμετρα (22 μίλια) ανατολικά από την πόλη Βαλανσιέν και περίπου 9 χιλιόμετρα (5,6 μίλια) από τα σύνορα με το Βέλγιο.

## Ιστορία
Το Μωμπέζ (αρχαίο *Malbodium*, από τα Λατινικά, η οποία ονομασία προερχόταν από την Αρχαία Φραγκική ονομασία *Malboden*, που σημαίνει «ασσίζες του Μπόντεν») προέρχεται από το Αββαείο του Μωμπέζ, ένα μικτό μοναστήρι, τόσο για άνδρες όσο και για γυναίκες, το οποίο ιδρύθηκε τον 7ο αιώνα από τον Άγιο Αλντέγκο, τα λείψανα του οποίου διατηρούνται στην εκκλησία. Στη συνέχεια ανήκε στην επικράτεια των Αινώ. Κάηκε από τον Λουδοβίκο ΙΑ΄ της Γαλλίας, τον Φραγκίσκο Α΄ της Γαλλίας, και τον Ερρίκο Β΄ της Γαλλίας, και τελικά αποδόθηκε στη Γαλλία μέσω της συνθήκης του Ναϊμέγκεν.

Οχυρώθηκε από τον Βωμπάν μετά από εντολή του Λουδοβίκου ΙΔ΄ της Γαλλίας, ο οποίος είχε την πρώτη του στρατιωτική θητεία εκεί υπό τον Τυρέν.

Το 1793 πολιορκήθηκε από τον πρίγκιπα Ζοζιάς του Κομπούργκ και αντικαταστάθηκε με τη νίκη στο Βατινί, η οποία τιμάται με μνημείο στην πόλη. Πολιορκήθηκε χωρίς επιτυχία το 1814, αλλά υποχρεώθηκε να συνθηκολογήσει, μετά από σθεναρή αντίσταση, κατά τη διάρκεια του πολέμου του Έβδομου Συνασπισμού.

Ως φρούριο, το Μωμπέζ έχει ίχνη μιας παλαιάς περιβόλου προμαχώνων η οποία ήταν το επίκεντρο ενός οχυρωμένου στρατοπέδου περιμέτρου 29 χιλιομέτρων. Το φρούριο κατασκευάστηκε μετά τον Πόλεμο του 1870 και έκτοτε εκσυγχρονίστηκε και ενισχύθηκε.

Οι οχυρώσεις πολιορκήθηκαν κατά τον Α΄ Παγκόσμιο Πόλεμο από τη Γερμανική Αυτοκρατορία. Το Μωμπέζ υπέφερε σε μεγάλο βαθμό κατά τον Β΄ Παγκόσμιο Πόλεμο: το 90% του κέντρου της πόλης καταστράφηκε από βομβαρδισμούς τον Μάιο του 1940. Οι μάχες συνέχισαν στις αρχές Σεπτεμβρίου 1944, εντός και γύρω από την πόλη του Μωμπέζ, στις οποίες συμμετείχαν μονάδες της 1ης Διοίκησης Πεζικού των Ηνωμένων Πολιτειών κατά τη διάρκεια της Αμερικανικής προώθησης στο Βέλγιο.

## Οικονομία
Υπάρχουν σημαντικά χυτήρια, σιδηρουργεία και υψικάμινοι, μαζί με τις βιομηχανίες εργαλειομηχανών και πορσελάνης.

Στην πόλη υπάρχει συμβούλιο εμπορικής διαιτησίας, κοινοτικό κολέγιο καθώς και εμπορική και βιομηχανική σχολή.

Ο μέσος μηνιαίος μισθός στην πόλη είναι 1.038 ευρώ.

## Ποδηλατικός Γύρος της Γαλλίας
Ο Μωρίς Γκαρέν, νικητής του πρώτου Ποδηλατικού Γύρου της Γαλλίας του 1903, ξεκίνησε την ποδηλατική σταδιοδρομία του το 1892 στον τοπικό ποδηλατικό σύλλογο του Μωμπέζ, όταν τερμάτισε 5ος στον ποδηλατικό αγώνα Μωμπέζ-Χιρσόν-Μωμπέζ απόστασης 200 χιλιομέτρων (124 μίλια). Το 2003, κατά την 100ή επέτειο από τη νίκη του, μια οδός της πόλης απέκτησε το όνομα του.

## Πρόσωπα
* Λεάντρ Γκριφί, ποδοσφαιριστής
* Γιαν Γκόσσαερτ, ζωγράφος
* Ντανιέλ Μορεϊρά, ποδοσφαιριστής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Κτήριο Φιλίας Ελλάδας-Βοσνίας και Ερζεγοβίνης

Το **Κτήριο Φιλίας Ελλάδας-Βοσνίας και Ερζεγοβίνης** (Βοσνιακά, Κροατικά: Zgrada prijateljstva između Grčke i Bosne i Hercegovine, Κυριλλικά σερβικά: Зграда пријатељства између Грчке и Босне и Херцеговине) είναι ένα κτίριο γραφείων που βρίσκεται στο Σεράγεβο, στη Βοσνία-Ερζεγοβίνη. Το κτίριο στεγάζει το Συμβούλιο των Υπουργών της Βοσνίας και Ερζεγοβίνης. Συχνά αναφέρεται λανθασμένα ως το κτίριο του Κοινοβουλίου, το οποίο βρίσκεται κοντά στο κτήριο φιλίας Ελλάδας-Βοσνίας και Ερζεγοβίνης.

## Ιστορία

Το κτίριο ολοκληρώθηκε το 1974 και καταλήφθηκε από την κυβέρνηση της πρώην Σοσιαλιστικής Δημοκρατίας της Βοσνίας και Ερζεγοβίνης. Αρχικά ονομάστηκε **Κτίριο του Εκτελεστικού Συμβουλίου** (Zgrada Izvršnog Vijeća). Χρησίμευσε ως το κυριότερο κυβερνητικό κτίριο στη Βοσνία-Ερζεγοβίνη έως ότου υπέστη σοβαρές ζημιές από το Σερβικό βομβαρδισμό το Μάιο του 1992 στις πρώτες εβδομάδες της πολιορκίας του Σεράγεβο, μέρος του πολέμου στη Βοσνία-Ερζεγοβίνη. Μετά το τέλος του πολέμου, το κτίριο εκκενώθηκε και παρέμεινε κενό μέχρι να ανακατασκευαστεί το 2006.

## Ανακατασκευή
Το 2006, η κυβέρνηση της Ελλάδας παρείχε το 80,4% της χρηματοδότησης για την ανακατασκευή του κτιρίου. Το συνολικό κόστος του έργου ανήλθε στα 17.057.316 ευρώ. Η ανασυγκρότηση ολοκληρώθηκε από την ελληνική εταιρεία ΔΟΜΟΤΕΧΝΙΚΗ ΑΕ μέσα σε λίγο χρόνο και το κτίριο εγκαινιάστηκε στις 23 Ιουλίου 2007 από τον Πρωθυπουργό της Ελλάδας και τον Πρόεδρο της Βοσνίας και Ερζεγοβίνης.

## Εξωτερικοί σύνδεσμοι
* Reconstruction and rehabilitation of the building of Friendship between Greece and Bosnia and Herzegovina THE COUNCIL OF MINISTERS OF BOSNIA AND HERZEGOVINA-DOMOTECHNIKI SA
*Building of Friendship between Greece & Bosnia and Herzegovina

Κατηγορία:Αρχιτεκτονική στο Σαράγιεβο
Καζούκι Νακατζίμα

Ο **Καζούκι Νακατζίμα** (γεν. στο Οκαζάκι στις 11 Ιανουαρίου του 1985) είναι Ιάπωνας οδηγός αγώνων. Στη Φόρμουλα 1 αγωνίστηκε με τη Γουίλιαμς απ' το 2007 μέχρι το 2009. Την περίοδο εκείνη η συγκεκριμένη ομάδα προμηθευόταν κινητήρες απ' την Ιαπωνική αυτοκινητοβιομηχανία Τογιότα. Μετά το τέλος του πρωταθλήματος εκείνου, η Τογιότα ανακοίνωσε πως την επόμενη σεζόν (2010) δε θα προμηθεύσει κινητήρες στη Γουίλιαμς και η ομάδα την οποία είχε στο σπορ θα αποσυρόταν οριστικά λόγω των οικονομικών προβλημάτων τα οποία αντιμετώπιζε κι έτσι ο Νακατζίμα αποσύρθηκε κι εκείνος οριστικά απ' τη Φόρμουλα 1. Τέλος ο Νακατζίμα είναι γιος του παλαίμαχου οδηγού Σατόρου Νακατζίμα.

## Παραπομπές


Κατηγορία:Ιάπωνες οδηγοί Φόρμουλα 1
Σουζάν Βαλαντόν

Η **Σουζάν Βαλαντόν** (*Suzanne Valadon*, 1865-1938) ήταν διάσημο μοντέλο των ιμπρεσιονιστών ζωγράφων, μητέρα του Ουτριλό, ερωμένη του Ερίκ Σατί αλλά και η ίδια σημαντική ζωγράφος.

## Καριέρα
Ξεκίνησε τη σταδιοδρομία της ως μπαλαρίνα. Αργότερα εργάστηκε ως μοντέλο διαφόρων ζωγράφων, μεταξύ των οποίων και οι Πιερ Ωγκύστ Ρενουάρ και Ανρί ντε Τουλούζ-Λωτρέκ. Ήταν η πρώτη γυναίκα που έγινε δεκτή στην Εθνική Ακαδημία Καλών Τεχνών της Γαλλίας. Κόρη μιας φτωχής πλύστρας, ξεκίνησε να δουλέψει σε τσίρκο αλλά η καριέρα της έληξε άδοξα μετά από ένα ατύχημα. Έτσι, έγινε μοντέλο ζωγράφων.

Τέλος, ασχολήθηκε με επιτυχία με τη ζωγραφική και η τεχνική της ήταν επηρεασμένη από εκείνη του Πωλ Γκωγκέν. Έμαθε την τέχνη ποζάροντας σε σπουδαίους ζωγράφους και παρατηρώντας τις τεχνικές τους. Από τους πρώτους που τη ζωγράφισαν ήταν ο Λωτρέκ, που της έκανε μάλιστα και μαθήματα ζωγραφικής. Η Βαλαντόν ήταν γυναίκα που ζούσε με μποέμ και καλλιτεχνικό τρόπο. Σύχναζε σε ταβέρνες και μπαρ και έτσι την απαθανάτισε ο Λωτρέκ. Η Βαλαντόν θεωρείται σημαντική ζωγράφος και έγινε στενή φίλη του Εντγκάρ Ντεγκά.

Το 1909 παντρεύτηκε τον ζωγράφο Αντρέ Ουτέρ. Τα έργα της είναι κυρίως γυμνά, προσωπογραφίες και νεκρές φύσεις. Πίνακές της υπάρχουν στο Μουσείο Μοντέρνας Τέχνης του Παρισιού, και σε διάφορες πινακοθήκες γαλλικών επαρχιακών πόλεων. Κατά καιρούς πήρε μέρος σε διάφορες εκθέσεις.
## Παραπομπές


## Πηγές

* http://www.notablebiographies.com/supp/Supplement-Sp-Z/Valadon-Suzanne.html

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Κατηγορία:Γαλλίδες καλλιτέχνιδες
Κατηγορία:Γάλλοι χαράκτες
Εθνικός Έμπας

O **Εθνικός Έμπας** ήταν ποδοσφαιρική ομάδα με έδρα την Έμπα της Επαρχίας Πάφου.

## Ιστορία
Ο Εθνικός Έμπας εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) το 1992. Συμμετείχε στον όμιλο Λεμεσού-Πάφου. Τερμάτισε στην 11η θέση και υποβιβάστηκε στα αγροτικά (τοπικά) πρωταθλήματα. Το σωματείο πλέον έχει διαλυθεί.





1Η Δ΄ κατηγορία ήταν χωρισμένη σε τρεις ομίλους. Ο Εθνικός συμμετείχε στον όμιλο Λεμεσού-Πάφου.


## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Πάφου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Έμπα
Μαύρο θηρίο

μικρογραφία|Το Μαύρο θηρίο

Το **Μαύρο θηρίο** (αγγλικά: Black Shuck) είναι ένα μαύρο σκυλί φάντασμα που λέγεται ότι περιπλανιέται στην ακτή και την ύπαιθρο της Ανατολικής Αγγλίας. Οι αναφορές του ζώου αποτελούν τμήμα της λαογραφίας του Νόρφολκ, του Σάφολκ, του Κέιμπριτζσαϊρ φενς και του Έσσεξ.

Το όνομα Shuck μπορεί να προέρχεται από την παλιά αγγλική λέξη scucca που σημαίνει "δαίμονας", ή πιθανόν από τη λέξη της τοπικής διαλέκτου shucky που σημαίνει "μαλλιαρός" ή "τριχωτός".

## Παραπομπές


Κατηγορία:Μυθολογικά κυνοειδή
Κατηγορία:Μυθολογικοί σκύλοι
Αλεξάνδρα του Αννόβερου

Η **Αλεξάνδρα του Ανόβερου** (γερμανικά: *Prinzessin Alexandra von Hannover*, 20 Ιουλίου 1999 -) είναι η μοναδική κόρη του Ερνέστου Αύγουστου Ε΄ του Ανόβερου και της Καρολίνας του Μονακό.
## Πρώιμη ζωή
Η *Αλεξάνδρα Καρλόττα Ουλρίκα Μαριάμ Βιργινία* γεννήθηκε στις 20 Ιουλίου 1999 στο Βόκλαμπρουκ της Άνω Αυστρίας. Η βάφτιση της έγινε στις 19 Σεπτεμβρίου 1999. Ονομάσθηκε *Αλεξάνδρα Καρλόττα Ουλρίκα Μαριάμ Βιργινία* ονόματα που πήρε από τις πέντε νονές της, την θεία της, Αλεξάνδρα του Λάινινγκεν, την ετεροθαλή αδελφή της, Σαρλότ Κασιράγκι, την Ουλρίκα Ουλμσνάϊντερ, την Μάρυαμ Σακς και την Βιρτζίνια Γκαλίκο, επίσης νονοί της ήταν ο Τζορτζ Κόντο και ο Έρικ Μάιερ. 

Έχει ετεροθαλή αδέλφια από τους προηγούμενους γάμους των γονιών της. Από τον πατέρα της, έχει δυο μεγαλύτερα ετεροθαλή αδέλφια, τον Ερνέστο Αύγουστο και τον Χριστιανό, ενώ από την μητέρα της, έχει δυο μεγαλύτερα ετεροθαλή αδέλφια, τον Αντρέα και τον Πιέρ Κασιράγκι και μια μεγαλύτερη ετεροθαλή αδελφή την Σαρλότ Κασιράγκι.

Η Αλεξάνδρα είναι το μόνο από τα τέσσερα παιδιά της Πριγκίπισσας Καρολίνας που φέρει τίτλο.

Η Αλεξάνδρα ζει μαζί με την μητέρα της και μεγαλώνει ως μέλος της πριγκιπικής οικογένειας του Μονακό. Η Αλεξάνδρα αγωνίζεται στο πατινάζ και το 2015, εκπροσώπησε το Μονακό σε καλλιτεχνικό πατινάζ στο Ευρωπαϊκό Ολυμπιακό Φεστιβάλ Νέων, που πραγματοποιήθηκε στην Αυστρία.

## Τίτλοι
***20 Ιουλίου 1999 - έως σήμερα**: *Η Βασιλική Υψηλότητα* Πριγκίπισσα Αλεξάνδρα του Αννόβερου, Δούκισσα του Μπράουνσβαϊγκ-Λύνεμπουργκ, Πριγκίπισσα της Μεγάλης Βρετανίας και της Ιρλανδίας

## Παραπομπές


## Εξωτερικοί σύνδεσμοι
*Official site of the House of Welf (in German)

|-

Κατηγορία:Οίκος του Αννόβερου
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Χοσέ Έντισον Μανταρίνο

Ο **Χοσέ Έντισον Μανταρίνο** (*[[λατινικό αλφάβητο]] : José Edison Mandarino*), γεννημένος στις 26 Μαρτίου 1941,  ήταν Βραζιλιάνος πρωταθλητής της αντισφαίρισης. Σύζυγος του ήταν η Ισπανίδα Κάρμεν Κορονάντο  (Mari Carmen Hernandez Coronado) επίσης πρωταθλήτρια της αντισφαίρισης.

Έπαιξε 109 αγώνες για τη Βραζιλία στο Κύπελλο Ντέιβις από το 1961 έως το 1976 και εξακολουθεί να θεωρείται ένας από τους παίκτες με περισσότερες εμφανίσεις στην διοργάνωση. Κέρδισε 68 παιχνίδια (41 στο απλό  και 27 στο διπλό) και έχασε σε 41 (31 στο απλό και 10 στο διπλό). 

Μετά την καριέρα του ως παίκτης έγινε προπονητής αντισφαίρισης. Ο Μανταρίνο ήταν νούμερο 81 στην παγκόσμια κατάταξη και το πέτυχε στις 2 Ιουνίου 1975. Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό το 1961 με συμπαίκτη τον Εντουάρντο Σοριάνο.

## Παραπομπές


Κατηγορία:Βραζιλιάνοι αθλητές της αντισφαίρισης
Κνούτος Β΄ της Σουηδίας

Ο **Κνούτος Β΄ της Σουηδίας** ή **Κνούτος ο Υψηλός** (απεβ. το 1234) ήταν βασιλιάς της Σουηδίας (1229 - 1234). 

Ήταν γιος του Όλμγκερ , ο οποίος αναφερόταν σαν ανιψιός του Κνούτου Α΄ της Σουηδίας, πιθανότατα ο Κνούτος ήταν δισεγγονός τού Έρικ Θ΄ του Αγίου και εγγονός από πατέρα του Φίλιπ Έρικσον, ο οποίος ήταν νεώτερος γιος του Έρικ Θ΄ του Αγίου. Ήταν σύμμαχος των Φόλκουνγκ, οι οποίοι ήθελαν να περιορίσουν τις δυνάμεις της εκκλησίας και του βασιλιά.

Ο Κνούτος ήταν μέλος του βασιλικού συμβουλίου, που κυβέρνησε τη Σουηδία την εποχή που ο Ερρίκος ΙΑ΄ της Σουηδίας ήταν ανήλικος (1222 - 1229). Όταν ο Έρικ ανατράπηκε μετά την ήττα του στη μάχη του Ολούστρα (1229), ο Κνούτος Β΄ στέφθηκε βασιλιάς (1231), αλλά απεβίωσε γρήγορα (1234) και ο Έρικ ο Χωλός επέστρεψε στον θρόνο για να κυβερνήσει μέχρι το δικό του τέλος (1250).

## Οικογένεια
Νυμφεύτηκε την Έλενα (απεβ. πριν το 1227), κόρη του Γιαρλ Φόλκε Μπίργκερσον. Οι δύο τους γιοι:
* Χόλμγκερ Κνούτσον (απεβ. το 1248) και 
* Φίλιππος (απεβ. το 1251), μέλη του κόμματος του Φόλκουνγκ, απεβίωσααν πολεμώντας σε εξεγέρσεις εναντίον του Μπίργιερ Γιαρλ. 

## Παραπομπές


## Πηγές
*Adolfsson, Mats När borgarna brann - svenska uppror (Stockholm: Natur & Kultur, 2007)
*Larsson, Mats G. Götarnas riken : upptäcktsfärder ill Sveriges enande (Bokförlaget Atlantis AB. 2002) 

## Εξωτερικοί σύνδεσμοι
*Έλενα

Κατηγορία:Βασιλείς της Σουηδίας
Κατηγορία:Οίκος του Έρικ
Σόλοτουρν

Το **Σόλοτουρν** (, ) είναι πρωτεύουσα του καντονίου Σόλοτουρν στην Ελβετία και μοναδικός δήμος σε αυτό το καντόνι. 

Το 2004 η πόλη είχε 15.137 κατοίκους και το 2007 15.511 κατοίκους. Το Σόλοτουρν βρίσκεται στις όχθες του ποταμού Άαρ, στους πρόποδες των βουνών Γιούρα.

Η πόλη θεωρείται η μεγαλύτερη ελβετική πόλη που χτίστηκε σε στιλ μπαρόκ. Η παλιά πόλη χτίστηκε μεταξύ 1530 και 1792 και στην αρχιτεκτονική της συνδυάζεται το γαλλικό, ιταλικό και ελβετικό στιλ. 
thumb|left|250px|Η θέα του ποταμού Άαρ από τον πύργο του καθεδρικού ναού

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ελβετίας
Ερρίκος ΙΑ΄ της Σουηδίας

O **Ερρίκος ΙΑ΄ της Σουηδίας** ή **Ερρίκος ο Τραυλός** ή **Ερρίκος ο Χωλός**, πλήρες όνομα **Ερρίκος ΙΑ΄ Έρικσον της Σουηδίας** (σουηδ. Erik Eriksson, Erik laspe och halte, αρχ. νορβ. Eirikr Eiriksson, 1216 - 2 Φεβρουαρίου 1250), βασιλιάς της Σουηδίας (1222-1229 και 1234-1250) ήταν υστερότοκος γιος του Ερρίκου Ι΄ της Σουηδίας και της Ρίκισσα της Δανίας. Ονομάστηκε χωλός επειδή είχε κάποια μορφή σωματικής αναπηρίας από τη γέννηση του. Μετά τον πρόωρο θάνατο του πατέρα του η σουηδική αριστοκρατία επέλεξε νέο βασιλιά της Σουηδίας τον 15χρονο Ιωάννη Α΄ από τον αντίπαλο βασιλικό Οίκο του Σβέρκερ σε αντίθεση με τον Πάπα και την εκκλησία, που ήθελαν βασιλιά τον ίδιο τον Ερρίκο. 

Όταν πέθανε πρόωρα ο Ιωάννης, σε ηλικία έξι ετών χρίσθηκε ο Ερρίκος ΙΑ΄ βασιλιάς το 1222 με κηδεμόνα και αντιβασιλιά έναν μακρινό εξάδελφο του, τον Κνούτο Χόλμγκερσον. Το 1229, με την ενηλικίωση του, ηττήθηκε στην μάχη του Ολούστρα, ανατράπηκε και δραπέτευσε στον θείο του Βάλντεμαρ Β΄ της Δανίας. Νέος βασιλιάς της Σουηδίας ορκίστηκε ο Κνούτος Χόλμγκερσον ως Κνούτος Β΄ της Σουηδίας (1231), αλλά η βασιλεία του ήταν πολύ σύντομη, αφού πέθανε το 1234. Μετά τον θάνατο του Κνούτου Β΄, ο Ερρίκος ΙΑ΄ επέστρεψε και βασίλευσε μέχρι τον δικό του θάνατο.

Παντρεύτηκε την Αικατερίνη του Ίμσεμποργκ, κόρη του Γιαρλ Σούνε Φόλκασον του Μπιέλμπο και διάδοχο του Οίκου του Σβέρκερ, με την οποία δεν απέκτησε παιδιά. Ο Ερρίκος πάντρεψε τη νεότερη αδελφή του Ίνγκεμποργκ Έρικσντοττερ της Σουηδίας με τον Μπίργιερ Γιαρλ το 1236. Ο Μπίργιερ ήταν γιος μιας πριγκίπισσας από τον Οίκο του Σβέρκερ και μέλος του Οίκου του Μπιέλμπο. Ο μεγαλύτερος γιος τους Βάλντεμαρ της Σουηδίας ορκίστηκε βασιλιάς μετά τον θάνατο του Ερρίκου το 1250, αλλά την πραγματική εξουσία στη Σουηδία είχε ο πατέρας του μέχρι τον δικό του θάνατο το 1266.

## Παραπομπές


## Πηγές
*Lagerqvist, Lars O. ; Aberg, Nils Litet lexikon over Sveriges regenter (Boda kyrkby: Vincent forlag. 2004)
*Harrison, Dick Jarlens sekel - En berattelse om 1200-talets Sverige (Stockholm: Ordfront, 2002)
*Lindstrom, Henrik; Lindstrom, Fredrik Svitjods undergang och Sveriges fodelse (Stockholm: Albert Bonniers forlag. 2006)

## Εξωτερικοί σύνδεσμοι
*Βασιλείς και βασίλισσες της Σουηδίας 

Κατηγορία:Βασιλείς της Σουηδίας
Κατηγορία:Οίκος του Έρικ
Αρμάντο Βιέιρα

Ο **Αρμάντο Βιέιρα** (*[[λατινικό αλφάβητο]]: Armando Vieira*), γεννημένος στο Σάο Πάολο στις 11 Απριλίου 1925, ήταν Βραζιλιάνος πρωταθλητής της αντισφαίρισης.

Το καλύτερο του επίτευγμα ήταν να φτάσει στα προημιτελικά του Γουίμπλεντον το 1951. Τον Ιούνιο του 1951 κέρδισε τον τίτλο στο στο Ολλανδικό διεθνές πρωτάθλημα, αφού νίκησε στον τελικό τον Φελιτσίσιμο Αμπόν σε τρία σετ, το 1958 έγινε επαγγελματίας.

Στο Κύπελλο Ντέιβις αγωνίστηκε με τη Βραζιλία τις χρονιές 1951, 1952, 1954, 1956 και το 1957 με ρεκόρ 13 νίκες και 11 ήττες.

## Παραπομπές


Κατηγορία:Βραζιλιάνοι αθλητές της αντισφαίρισης
Μαϋντάν-Ταλ (Επαρχία Αραβάν)

Το **Μαϋντάν-Ταλ** () είναι χωριό στην επαρχία Αραβάν, στην περιφέρεια Ος της νοτιοδυτικής Κιργιζίας. Αποτελεί μέρος του Αγροτικού Οκρούγκ Κέρμε-Τόο. 

Σύμφωνα με την απογραφή του 2009, ο πληθυσμός του χωριού ανερχόταν σε 25 άτομα.

## Παραπομπές

Κατηγορία:Πόλεις και χωριά της Επαρχίας Αραβάν
Κατηγορία:Κατοικημένες περιοχές στην Περιφέρεια Ος
Σιντ-Τρέιντεν

Το **Σιντ-Τρέιντεν** (, , ) είναι πόλη στο Βέλγιο, στην επαρχία Λιμβουργία της Φλάνδρας. Έχει πληθυσμό 38.800 κατοίκους.

## Μέσα συγκοινωνίας
Μέσα από την πόλη περνούν οι εθνικοί αυτοκινητόδρομοι N3 (Βρυξέλλες – Λιέγη – Άαχεν) και N80 (Άσσελτ – Ναμύρ), ενώ έχει και σιδηροδρομική σύνδεση.

## Αθλητισμός
Από την πόλη προέρχεται η ποδοσφαιρική ομάδα της πρώτης κατηγορίας του πρωταθλήματος Βελγίου – Σιντ-Τρέιντενσε ΦΦ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Βελγίου
Τζέιμς Κορντέν

Ο **Τζέιμς Κίμπερλι Κόρντεν** (James Kimberley Corden) (γεννημένος στις 22 Αυγούστου 1978) είναι Άγγλος ηθοποιός, κωμικός, τηλεοπτικός παρουσιαστής και τραγουδιστής. Επίσης παρουσιάζει και το, Το Late Late Show με τον Τζέιμς Κόρντεν, ένα βραδινό τηλεοπτικό σόου στο CBS

Μαζί με τον Ουαλό ηθοποιό Ρουθ Τζοουνς, ο Κόρντεν συν-δημιούργησε, συν-έγραψε και πρωταγωνίστησε στην θρυλική κωμική σειρά του BBC Gavin & Stacey (2007-2010) για την οποία κέρδισε το BAFTA Television Award για την Καλύτερη Κωμωδία. Επίσης ήταν προτεινόμενος για το UK No. 1 single "Shout", μαζί με τον grime καλλιτέχνη Dizzee Rascal, έναν ανεπίσημο ύμνο της Αγγλικής ποδοσφαιρικής ομάδας για 2010 FIFA World Cup στη Νότια Αφρική, και έκανε ντουέτο με την Αυστραλιανή τραγουδίστρια Kylie Minogue για το τραγούδι "Only You" το 2015. Επιπροσθέτως παρουσίασε τον Αγγλικό φιλανθρωπικό τηλεμαραθώνιο "Comic Relief" το 2011. Ο Κόρντεν δημιούργησε το Carpool Karaoke,όταν πήγε στο Λονδίνο, τραγουδώντας τραγούδια με τον Τζορτζ Μαικλ. Από το 2009, ο Κόρντεν έχει παρουσιάσει τα Brit Awards πέντε φορές, τέσσερις φορές μόνος του και μία με τον Μαθιου Χορν και την Kylie Minogue. Το 2017, παρουσίασε τα εβδομηκοστά κοστά Βραβεία Τονι, και τα πεντηκοστά Βραβεία Γκραμμι αντικαθιστώντας ουσιαστικά τον πολυετή παρουσιαστή τους, LL Cool J.

## Πρώτα Χρόνια
Ο Κόρντεν γεννήθηκε στην Hillingdon, Greater London, και είναι γιος της Μάργκαρετ και του Μάλκολμ Corden. Ο πατέρας του ήταν μουσικός στην Royal Air Force και η μητέρα του ήταν  κοινωνική λειτουργός.Μεγάλωσε στην Hazlemere, του Buckinghamshire. Έχει μια μεγαλύτερη αδελφή, την Αντρέα Χένρι, και μια μικρότερη αδελφή, την Ρουθ Corden. Μεγάλωσε στο Στρατό της Σωτηρίας, στην εκκλησία, αλλά πλέον δεν θεωρεί τον εαυτό του Χριστιανό.

## Προσωπική του ζωή
Ο Κόρντεν μοιραζόταν για αρκετά χρόνια ένα διαμέρισμα με τον ηθοποιό Ντόμινικ Κούπερ. Ο Κούπερ είναι υπεύθυνος για την γνωριμία του Corden με την γυναίκα του, Τζούλια Carey, την οποία γνώριζε εδώ και πολλά χρόνια. Ο Κόρντεν παντρεύτηκε την Carey στις 15 Σεπτεμβρίου 2012. Το ζευγάρι έχει δύο παιδιά: τον Max (γεννημένος στις 22 Μαρτίου 2011) και την Carey (γεννημένη στις 27 Οκτωβρίου 2014).

## Παραπομπές


Κατηγορία:Βραβευμένοι με BAFTA
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατηγορία:Νικητές βραβείου Tony
Οβελίσκος του Αργυροκάστρου

Ο **Οβελίσκος του Αργυροκάστρου** είναι μνημείο σχήματος οβελίσκου στο Αργυρόκαστρο της Αλβανίας. Ο οβελίσκος βρίσκεται κοντά στην πρώτη αλβανική σχολή που άνοιξε στην πόλη το 1908 και αποτελεί σύμβολο για την εκπαίδευση στην Αλβανία. Το ύψος του φτάνει τα 7 μέτρα. Οι δημιουργοί του οβελίσκου είναι ο Μουντάζ Δράμι, ο Ξενοφών Κωστάκης και ο Στέφανος Παπαμιχάλης. Οι τρεις από αυτούς βραβεύτηκαν το 2008 από τον Δήμο του Αργυροκάστρου για την καλλιτεχνική τους δουλειά για την πόλη.

## Παραπομπές


Κατηγορία:Οβελίσκοι
Κατηγορία:Αργυρόκαστρο
Κατηγορία:Αξιοθέατα στη Βόρεια Ήπειρο
Ανώτερη Σχολή Τουριστικής Εκπαίδευσης Ρόδου

Η **Ανώτερη Σχολή Τουριστικής Εκπαίδευσης Ρόδου** (**Α.Σ.Τ.Ε.Ρ.**) ιδρύθηκε το 1956. Ήταν η πρώτη σχολή στην Ελλάδα και από τότε λειτουργεί στην πραγματικότητα ως αμιγής ξενοδοχειακή σχολή στα πρότυπα της αντίστοιχης ξενοδοχειακής σχολής της Λωζάνης.

## Ιστορικό
Η ΑΣΤΕΡ ιδρύθηκε σε μια εποχή με απόλυτο κενό στο τομέα της ανώτερης ξενοδοχειακής εκπαίδευσης και από την άποψη αυτή ήρθε να καλύψει το έλλειμμα σε στελεχικό δυναμικό της ελληνικής ξενοδοχίας, που βρισκόταν στα πρώτα βήματα της ανάπτυξής της.

Μαζί με την Ανώτερη Σχολή Τουριστικής Εκπαίδευσης Κρήτης (πρώην Αγίου Νικολάου) είναι οι δύο Ανώτερες Σχολές που λειτουργούν στην Ελλάδα και ανήκουν στο Υπουργείο Τουρισμού. Η συμβολή των αποφοίτων της ΑΣΤΕΡ από τα μέσα της δεκαετίας του ’60 ήταν πολύ σημαντική στην ανάπτυξη της ξενοδοχειακής βιομηχανίας, όχι μόνο γιατί στελέχωσαν τα ξενοδοχεία με επαγγελματικά καταρτισμένο διευθυντικό προσωπικό, αλλά και άλλες τουριστικές δραστηριότητες. Απόφοιτοι στελέχωσαν τα τουριστικά τμήματα των τεχνικών επαγγελματικών λυκείων και αρκετοί κατέλαβαν ακόμα και πανεπιστημιακές θέσεις σε ελληνικά και ξένα ανώτατα εκπαιδευτικά ιδρύματα.

Οι απόφοιτοι της ΑΣΤΕΡ με την επαγγελματική τους κατάρτιση κατέκτησαν την εμπιστοσύνη του ξενοδοχειακού κλάδου, με αποτέλεσμα να προτιμούνται έναντι άλλων αποφοίτων, όπως μαρτυρεί το γεγονός ότι εκατοντάδες ξενοδοχειακές επιχειρήσεις έχουν στελεχωθεί και διευθύνονται από αποφοίτους της.

Στους φοιτητές παρέχονται δωρεάν φοίτηση, αμειβόμενη πρακτική άσκηση και υποτροφίες για σπουδές στο εξωτερικό σε μεταπτυχιακό επίπεδο.

Στόχος της εκπαίδευσης αποτελεί η κατάρτιση ικανών και κατάλληλων στελεχών για ξενοδοχειακές, επισιτιστικές και λοιπές επιχειρήσεις που περιλαμβάνονται στον Τουριστικό τομέα.

## Προϋποθέσεις φοίτησης
Οι προϋποθέσεις φοίτησης και η διαδικασία εισαγωγής ορίζονται από το Υπουργείο Εθνικής Παιδείας και Θρησκευμάτων ανάλογα με το εκάστοτε ισχύον Εθνικό Σύστημα Εισαγωγής στην Τριτοβάθμια Εκπαίδευση, τα δε μαθήματα επιλογής που θα πρέπει ο υποψήφιος να δηλώσει για να εξετασθεί πανελλαδικά, εκτός των άλλων, είναι μία ξένη γλώσσα και το μάθημα Αρχές Οικονομικής Θεωρίας (ΑΟΘ).

## Παραπομπές


## Εξωτερικοί σύνδεσμοι
* 

Κατηγορία:Εκπαιδευτικά ιδρύματα στην Ελλάδα
Κατηγορία:Τουρισμός στην Ελλάδα
Κατηγορία:Ρόδος
Αμερικανικό διεθνές πανεπιστήμιο του Ρίτσμοντ

Το **Αμερικανικό διεθνές πανεπιστήμιο του Ρίτσμοντ** (πλήρης αγγλική ονομασία: *Richmond, The American International University in London*), είναι ιδιωτικό πανεπιστήμιο στο Λονδίνο με σπουδές που επικεντρώνονται στις φιλελεύθερες τέχνες και την επιχειρησιακή έρευνα. Ιδρύθηκε το 1972 και είναι ένα από τα συνολικά 9 ιδιωτικά πανεπιστήμια σε όλο το Ηνωμένο Βασίλειο. Έχει πάνω από 1.500 φοιτητές, το 52% εκ των οποίων προέρχονται από τις ΗΠΑ, 23% από το Ηνωμένο Βασίλειο, και οι υπόλοιποι από άλλα μέρη του κόσμου αποτελούμενοι συνολικά από 100 διαφορετικές εθνικότητες. Τα πτυχία που απονέμει είναι αναγνωρισμένα στις ΗΠΑ και έγκυρα στο Ηνωμένο Βασίλειο. Στο Λονδίνο διαθέτει 2 κτήρια, με το κεντρικό να βρίσκεται στην τοποθεσία Ρίτσμοντ Χιλ στην περιοχή του Ρίτσμοντ, και το 2ο στην περιοχή του Κένσινγκτον.  

Διαθέτει 4 σχολές: 
* Σχολή επιχειρήσεων 
* Σχολή επικοινωνιών, τεχνών και κοινωνικών επιστημών 
* Σχολή γενικής εκπαίδευσης και κέντρο σύγχρονων γλωσσών 
* Διεθνής ακαδημία ποδοσφαίρου 
Διάσημοι απόφοιτοι του πανεπιστημίου υπήρξαν ο Αμερικανός ηθοποιός Μπιλ Πάξτον, ο πρίγκηπας Λουί του Λουξεμβούργου, και ο Αμερικανός βουλευτής Ρας Κάρναχαν.

## Παραπομπές


Κατηγορία:Πανεπιστήμια στο Ηνωμένο Βασίλειο
Φρίξος Γαζεπίδης

Ο **Φρίξος Γαζεπίδης** (1913-1992) ήταν Έλληνας καλλιτέχνης του θεάτρου σκιών, τραγουδιστής, στιχουργός και μουσικός (μπουζούκι, κιθάρα και τουμπελέκι). Ανήκει στους παλαιότερους και γνωστότερους καραγκιοζοπαίκτες.

Γεννήθηκε στην Κωνσταντινούπολη το  και δημιούργησε πολυμελή οικογένεια (13 παιδιά) ενώ παρουσίασε έργα του Καραγκιόζη και στο εξωτερικό (ΗΠΑ, Καναδάς). Επίσης συνεργάστηκε με πολλους άλλους Καραγκιοζοπαιχτες. Έπαιζε μουσική στην εκπομπή " Χρόνια Συντροφιά Με Τον Καραγκιόζη" του Θανάση Σπυρόπουλου. Ένα μεγάλο μέρος των φιγούρων του  βρίσκεται στη συλλογή της οικογένειας Σπυρόπουλου ενώ αλλο μέρος βρίσκεται σε μουσεία και συλλέκτες.

## Παραπομπές


Κατηγορία:Έλληνες καλλιτέχνες
Κατηγορία:Καραγκιοζοπαίκτες
Βενζυλική θειόλη

Η **βενζυλική θειόλη** (αγγλικά: *benzyl mercaptan*) είναι αρωματική οργανική ένωση με μοριακό τύπο **[[C7H8S|C<sub>7</sub>H<sub>8</sub>S]]**, αν και χρησιμοποιούνται περισσότερο οι πιο αναλυτικοί τύποι **[[Άνθρακας|C]]<sub>6</sub>[[Υδρογόνο|H]]<sub>5</sub>CH<sub>2</sub>[[Θείο|S]]H,** **[[Φαινυλομάδα|Ph]]CH<sub>2</sub>SH** και **[[Βενζυλομάδα|Bn]]SH**. Η χημικά καθαρή βενζυλική αλκοόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άχρωμο δύσοσμο υγρό, με οσμή κάτι σαν πράσο ή σαν σκόρδο. Πιο συγκεκριμένα, είναι μια οργανοθειούχα ένωση. Είναι εργαστηριακά συνηθισμένη αλκυλοθειόλη, που υπάρχει και στη φύση, αλλά σε ίχνη. 

Ο όρος «βενζυλική θειόλη», επεκτείνεται, πέρα από τη «μητρική» ένωση, και σε ορισμένα θυγατρικά παράγωγα αυτής.

## Φυσική παρουσία
Η βενζυλική θειόλη ταυτοποιήθηκε στο πυξάρι (*Buxus sempervirens* *L.*), και είναι γνωστό ότι συμβάλλει στο καπνώδες άρωμα ορισμένων οίνων. επίσης, εμφανίζεται φυσιολογικά και στον καφέ.

## Παραγωγή
Μπορεί να παραχθεί με αντίδραση ανάμεσα σε βενζυλοχλωρίδιο (BnCl) και θειουρία (H2NCSNH2):

\mathrm{BnCl + H_2NCSNH_2 \xrightarrow{} [BnSC(NH_2)_2]X \xrightarrow[-H_2NCONH_2-NaX]{+2NaOH} BnSNa \xrightarrow{+HCl}BnSH + NaCl}



## Εφαρμογές στην οργανική σύνθεση
Αυτή η ένωση έχει χρησιμοποιηθεί ως πηγή της υδροθειομάδας στην οργανική σύνθεση. Εισάγεται με θειοαλκυλίωση για να δώσει ως παράγωγα αλκυλοβενζυλοθειαιθέρες. Μετά, η αποβενζυλίωση (αν αυτό είναι επιθυμητό) μπορεί να επιτευχθεί με τη διάλυση αναγωγικών μετάλλων, που προσβάλλουν τον αποδυναμωμένο δεσμό S-CH2Ph,, δίνοντας την αντίστοιχη αλκυλοθειόλη (RSH) και τολουόλιο (BnH).

\mathrm{BnSH + RX \xrightarrow{} [BnSHR]X \xrightarrow[-NaX-H_2O]{+NaOH} BnSR \xrightarrow{+2|H|} RSH + BnH}

Οι συμπυκνωμένες τανίνες δίνουν όξινα καταλυόμενη διάσπαση, με την παρουσία της βενζυλικής θειόλης.

## Αξιοσημείωτα θυγατρικά παράγωγα
Έχουν αναπτυχθεί μεθοξυ- υποκατεστημένες βενζυλικές θειόλες, που διασπούνται εύκολα, είναι ανακυκλώσιμες και είναι άοσμες.

## Αναφορές


Κατηγορία:Αρωματικές θειόλες
Κατηγορία:C7